Гизелла Ципола

Гизелла Ципола ( Cipola Gizella; *27. септембра 1944, Гать, Береговскый район) — вызнамна оперна спѣвачка XX. ст. Властничка лирико-драматичного сопрана (spinto soprano) диапазоном понад три октавы, народна артистка Украины (1976), народна артистка СССР (1988), лавреатка Державной премии Грузии им. Захария Палиашвили (1973), лавреатка Всесоюзного конкурсу камерных выконавательох (1967). лавреатка Межинародного конкурсу им. М. И. Глинкы (1968), носителька официалных титул Лѣпша Баттерфлай свѣту, Золотое кимоно, бронзова, стрѣберна и золота призерка конкурсу Мадам Баттерфлай (Токио, 1976).Я. А. Ілницькаua-reporter

Зачаточну фахову выуку достала в Ужгородѣ, де закончила музичне училище (нынѣ имени Д. Задора) по класу А. Задора (1961–1963). В роках 1963–1969 выштудовала Харьковскый инштитут умѣнь имени И. Котляревского по класу вокала у проф. Т. Веске. Была солистков Киевского театру оперы и балету им. Т. Шевченка (1969–1994), професорков вокала Народной музичной академии им. П. Чайковского (1984–1986).

Але спѣвачка мала проблемы з недовѣров влады: гадали, же хоче одыйти за границю слѣдом за своим дѣдом, што емигровав до Америкы. З театром на гастроли выпущали, але за индивидуальным контрактом не могла одыйти, хоть вельо разы славны свѣтовы оперны театры хотѣли были мати таку спѣвачку у себе. Тоты тай иншы проблемы привели еѣ до рѣшѣня лишити професийну карьеру в року 1994, хоть мала тогды лем 49 рокы.   

Неодовго за тым лишила Киев и вернула ся до свого родного села. Занимать ся бизнесом и садовництвом.

 Творба 
Головнѣйшы оперны партии Гизеллы Циполы:
 Татьяна — «Евгений Онегин» П. И. Чайковского;
 Лиза — «Пиковая дама» П. И. Чайковского;
 Марфа — «Царска невѣста» Н. А. Римского-Корсакова;
 Ксения — «Борис Годунов» М. П. Мусоргского;
 Емма — «Хованщина» М. П. Мусоргского;
 Чио-Чио-сан — «Мадам Баттерфлай» Дж. Пуччини;
 Тоска — «Тоска» Дж. Пуччини;
 Мими — «Богема» Дж. Пуччини;
 Сантуцца — «Селска честь» П. Масканьи;
 Недда — «Паяцы» Р. Леонкавалло;
 Аида — «Аида» Дж. Верди;
 Дездемона — «Отелло» Дж. Верди;
 Леонора — «Трубадур» Дж. Верди;
 Елизавета — «Дон Карлос» Дж. Верди;
 Амалия — «Бал-маскарад» Дж. Верди;
 Маргарита — «Фауст» Ш. Гуно;
 Манон Леско — «Манон» Ж. Maссне;
 Евридика — «Орфей и Евридика» К. Глюка;
 Маженка — «Продана невѣста» Б. Сметаны;
 Катерина — «Катерина Измайлова» Д. Д. Шостаковича;
 Етери — «Абессалом и Етери» З. П. Палиашвили;
 Оксана — «Запорожець за Дунайом» С. С. Гулака-Артемовского;
 Марьяна — «Арсенал» Г. И. Майбороды;
 Марильця — «Тарас Бульба» Н. В. Лысенко;
 Наталя — «Тихий Дон» И. Дзержинского.

 Жерела 
 Я. А. Ілницька: Ципола Гізела Альбертівна // С. 355 


 Референции